《水碓夜鸣》
明代·谢复

荆玉渺夷旷，家家事生业。中有济世人，临流安野碓。

截竹驾回轮，六月洒飞雪。春出万斛珠，捣碎一溪月。

达旦凡几周，循环声哽咽。洗甑具晨炊，鼓腹颂洋溢。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。